钦定古今图书集成/明伦汇编/氏族典/第135卷 > 《郑樵通志》 > 郇谟〈纲目作郇模〉
## 钦定古今图书集成/明伦汇编/氏族典/第135卷 > 《郑樵通志》 > 郇谟〈纲目作郇模〉

按《唐书李少良传》：大历八年，有晋州男子郇谟，以麻
总发，持竹笥苇席，行哭长安东市。人问之，曰：“我有字
三十，欲以献上”字言一事，京兆以闻。帝召见，赐以衣，
馆内客省，问状，多讥切元载。其言团者愿罢诸州团
练使，其言监者请罢诸道监军。大抵类此。